
Pak Ki Szun és a Futótűz Esti Iskola

Kulcsszavak: Dél-Korea; 70-es évek; oktatás; iskola; Ázsia
Dolgozatomban bemutatom a dél-koreai demokratizáció bölcsőjének, Kvangdzsunak az
egyik hetvenes évekbeli esti iskoláját, a Deulbul Night Schoolt, magyarul a Futótűz Esti
Iskolát. Az iskola fontos szerepet játszott az akkori munkások számára, mivel itt tanulhattak a
munkajogról, valamint az iskola segítségével tovább képezhették magukat, ezzel jobb
lehetőségeket teremtve maguknak. A tanárok olyan egyetemisták és értelmiségiek voltak, akik
szolidaritást éreztek a munkásokkal, és gyakran ők is a gyárakban dolgoztak. Itt nem volt meg
a hagyományos tanár-diák viszony, mert úgy tartották, hogy mindenki tud tanulni
mindenkitől. A dolgozat elején áttekintést adok a korszak dél-koreai viszonyairól politikai,
gazdasági, valamint munkajogi szempontból. Ezt követően bemutatom a koreai stílusú esti
iskola, majd a címbeli oktatási központ működését, tanárait, és életpályájukat, majd
befejezésül megvizsgálom az intézmény örökségét.



